Aura (άλμπουμ, Asia)

Το ***Aura*** είναι το όγδοο στούντιο άλμπουμ του βρετανικού progressive rock συγκροτήματος Asia. Ως αποτέλεσμα της ποικιλόμορφης γκάμας που είχαν οι μουσικοί οι οποίοι προσκλήθηκαν να συμμετάσχουν στην παραγωγή του άλμπουμ, το *Aura* είχε ένα ευρύ μείγμα ήχων, με κάποια τραγούδια να προσπαθούν να αναπαράγουν το παλαιότερο στυλ των Asia, ενώ άλλα διατήρησαν την πιο ακουστική λατινοαμερικανική παραγωγή που άρχισε από το *[[Arena (άλμπουμ, Asia)|Arena]]* πέντε χρόνια πριν.

## Παραγωγή
Το *Aura* ξεκίνησε τις ηχογραφήσεις το 1999 στα Στούντιο Loco που βρίσκονται στο χωριό Λάνχενοκ στο Μόνμαουθσαϊρ της Ουαλίας. Το συγκρότημα είχε περιοριστεί μέχρι τότε στο δίδυμο του τραγουδοποιού Τζον Πάιν και του μουσικού Τζεφ Ντάουνς, και ήταν αποφασισμένοι να δημιουργήσουν ένα νέο είδος supergroup γύρω από το *Aura*, φέρνοντας πολλούς καλλιτέχνες για να συνεργαστούν μαζί τους. Παραδείγματα περιλαμβάνουν τους Τόνι Λεβίν, Έλιοτ Ράνταλ και Κρις Σλέιντ. Το αρχικό μέλος, Στιβ Χάου, συμμετείχε ακόμη και στα τραγούδια "The Last Time" και "Free". Η παραγωγή έγινε από το ίδιο το συγκρότημα μαζί με τον Σάιμον Χάνχαρτ,  έναν ηχολήπτη που είχε προηγουμένως κάνει παραγωγή σε έργα συγκροτημάτων όπως οι Babylon AD, οι Saxon και οι Whitecross.  Μια σταθερή διάταξη του συγκροτήματος τελικά θα δημιουργούνταν από αυτό, με τον κιθαρίστα Γκάθρι Γκόβαν και τον ντράμερ Κρις Σλέιντ να γίνονται στυλοβάτες μέχρι το 2006.

Οι στίχοι για το "Awake" είναι διασκευασμένοι από το "The Rubaiyat" του Ομάρ Καγιάμ. Οι στίχοι για το "The Longest Night" είναι εμπνευσμένοι από το ποίημα του Γουίλφρεντ Όουεν του 1918. Το "Ready to Go Home" γράφτηκε από τους Άντριου Γκολντ και Γκρέιχαμ Γκούλντμαν των 10cc και εμφανίστηκε στο *[[Mirror Mirror (άλμπουμ, 10cc)|Mirror Mirror]]* (1995).

Ο Τζεφ Ντάουνς είχε ανάμεικτα συναισθήματα σε ό,τι είχε να κάνει με την διαδικασία της παραγωγής του άλμπουμ. Σχετικά με αυτό δήλωσε: «Ήταν καλό στην αρχή, αλλά νομίζω ότι λόγω της διάρκειας του άλμπουμ - στο τέλος του νιώσαμε ότι είχε πάρει μια ελαφρώς διαφορετική κατεύθυνση από ό,τι θέλαμε. Εκ των υστέρων, μερικές φορές συμβαίνουν αυτά τα πράγματα».

Το εξώφυλλο σχεδιάστηκε από τον Ρότζερ Ντιν, που συνεργαζόταν με τους Asia από την ίδρυσή τους.

## Κυκλοφορία
Το *Aura* αρχικά προορίζονταν να κυκλοφορήσει τον Αύγουστο του 2000, αλλά λόγω συγκρούσεων οι οποίες αφορούσαν τον προγραμματισμό με την Recognition Records, η κυκλοφορία του μετατέθηκε στις 31 Ιανουαρίου 2001, όπου αρχικά ήταν διαθέσιμο μόνο στην Ιαπωνία πρωτού κυκλοφορήσει στο Ηνωμένο Βασίλειο στις 12 Φεβρουαρίου. Το άλμπουμ είχε πολλές εκδόσεις, συμπεριλαμβανομένης της τυπικής έκδοσης CD με τη θήκη κοσμημάτων, μιας περιορισμένης έκδοσης CD Digipak με τρία επιπλέον κομμάτια και μιας περιορισμένης έκδοσης που κυκλοφόρησε σε βινύλιο. Στις Ηνωμένες Πολιτείες, το άλμπουμ κυκλοφόρησε από την Windstorm Records, ένα τμήμα της Blue Storm Music, και περιελάμβανε επίσης τα τρία επιπλέον κομμάτια. Το 2007, το *Aura* κυκλοφόρησε ξανά από την Acadia, μια δισκογραφική εταιρεία της Evangeline Records. Τότε προστέθηκε ένα επιπλέον CD που περιείχε μια ακουστική ερμηνεία του Στιβ Χάου, η οποία ηχογραφήθηκε ζωντανά στο Καμπαρέ Chestnut στη Φιλαδέλφεια στις 21 Νοεμβρίου του 1992. Το "Wherever You Are" κυκλοφόρησε ως single για να προωθήσει το άλμπουμ, συνοδευόμενο από το "Under the Gun". Δύο τραγούδια που είχαν γραφτεί αρχικά για το άλμπουμ, τα "Never the Way" και "Innocence", συμπεριλήφθηκαν στο *Armada 1*, το πρώτο EP που κυκλοφόρησε από το συγκρότημα αποκλειστικά για τους συλλόγους οπαδών των Asia, το οποίο κυκλοφόρησε το 2002. 

## Υποδοχή
Παρόλο που ο ήχος του *Aura* μπορεί να περιγραφεί ως φιλικός προς το ραδιόφωνο, δεν είχε καλή απόδοση στα charts και παραμένει μια από τις ηχογραφήσεις σε στούντιο με τις λιγότερες πωλήσεις στον κατάλογο του συγκροτήματος. Σε αυτό μπορεί να συνέβαλε η Recognition Records, η οποία χρεοκόπησε μέσα στον επόμενο χρόνο μετά την κυκλοφορία του άλμπουμ. 

Κριτικά, το Aura έλαβε σε γενικές γραμμές θετικές κριτικές. Ο Ντέιβ Λινγκ έγραψε στην κριτική του για το περιοδικό Classic Rock ότι: «Ανάμεσα στα τραγούδια που ξεχωρίζουν είναι το Ready to Go Home, ένα όμορφα συγκρατημένο κομμάτι το οποίο γράφτηκε από τους Άντριου Γκολντ και Γκρέιχαμ Γκούλντμαν των 10cc. Αλλά η συνέπεια είναι το κλειδί του άλμπουμ και τα Awake, You're the Stranger, The Last Time και το λαχταριστό The Longest Night είναι όλα εξαιρετικά τραγούδια. Μουσικά, οι Ντάουνς και Πάιν έχουν επιλέξει καλά τους συντελεστές τους. Φαίνεται να έχουν μια διαισθητική επίγνωση για το ποιοι μουσικοί θα ταίριαζαν σε συγκεκριμένα τραγούδια». Αντίθετα, το περιοδικό Wonderous Stories έγραψε «Από το εξαιρετικό εναρκτήριο Awake, όπου οι Τζεφ και Τζον συνοδεύονται ξανά από τον Μάικλ Στέρτζις στα ντραμς, μέχρι το τελευταίο ομώνυμο με το άλμπουμ κομμάτι, αυτό είναι γεμάτο δυνατά σημεία και καμία αδυναμία».  Ο Κρίστοφερ Θέλεν του The Daily Vault ήταν πιο διχασμένος απέναντι στο άλμπουμ. Ενώ σημείωσε ότι ο αριθμός των προσκεκλημένων μουσικών έκανε το άλμπουμ να μην έχει συνοχή, ανέφερε τα κομμάτια "Forgive Me" και "Free" ως φωτεινά σημεία. 

## Λίστα κομματιών

## Προσωπικό

### Asia

* Τζον Πάιν – κύρια φωνητικά, μπάσο, κιθάρα
* Τζεφ Ντάουνς – πλήκτρα

### Επιπλέον μουσικοί

* Νιλ Λόκγουντ – δεύτερα φωνητικά
* Γκάρι Λίντερμαν – μπάσο 

**"Awake"**
* Γκάθρι Γκόβαν – κιθάρες
* Μάικλ Στέρτζις – ντραμς
* Λουίς Ζαρντίμ – κρουστά
* Εκκλησιαστική Χορωδία του Ντέιβιντ Γκραντ – χορωδία 

**"Wherever You Are"**
* Γκάθρι Γκόβαν – κιθάρες
* Κρις Σλέιντ – ντραμς

**"Ready to Go Home"**
* Γκάθρι Γκόβαν – κιθάρες
* Τόνι Λεβίν – μπάσο
* Βίνι Κολαϊούτα – ντραμς
* Λουίς Ζαρντίμ – κρουστά
* Εκκλησιαστική Χορωδία του Ντέιβιντ Γκραντ – χορωδία

**"The Last Time"**
* Στιβ Χάου – κιθάρες
* Ίαν Κρίστον – κιθάρες
* Βίνι Κολαϊούτα – ντραμς
* Λουίς Ζαρντίμ – κρουστά

**"Forgive Me"**
* Γκάθρι Γκόβαν – κιθάρες
* Μάικλ Στέρτζις – ντραμς
* Λουίς Ζαρντίμ – κρουστά

**"Kings of the Day"**
* Γκάθρι Γκόβαν – κιθάρες
* Σάιμον Φίλιπς – ντραμς
* Λουίς Ζαρντίμ – κρουστά

**"On the Coldest Day in Hell"**
* Γκάθρι Γκόβαν – κιθάρες
* Μάικλ Στέρτζις – ντραμς

**"Free"**
* Στιβ Χάου – κιθάρες
* Ίαν Κρίστον – κιθάρες
* Πατ Θραλ – κιθάρες
* Σάιμον Φίλιπς – ντραμς

**"You're the Stranger"**
* Έλιοτ Ράνταλ – κιθάρες
* Γκάθρι Γκόβαν – κιθάρες
* Μάικλ Στέρτζις – ντραμς
* Λουίς Ζαρντίμ – κρουστά

**"The Longest Night"**
* Γκάθρι Γκόβαν – κιθάρες
* Βίνι Κολαϊούτα – ντραμς

**"Aura"**
* Έλιοτ Ράνταλ – κιθάρες
* Μάικλ Στέρτζις – ντραμς
* Λουίς Ζαρντίμ – κρουστά

**"Under the Gun"**
* Ίαν Κρίστον – κιθάρες
* Κρις Σλέιντ – ντραμς

**"Come Make My Day"**
* Ίαν Κρίστον – κιθάρες
* Κρις Σλέιντ – ντραμς

**"Hands of Time"**
* Ίαν Κρίστον – κιθάρες
* Κρις Σλέιντ – ντραμς

### Τεχνικό προσωπικό

* Σάιμον Χάνχαρτ – παραγωγός, μηχανικός ήχου, μηχανικός μίξης ήχου
* Ρέι Σταφ – ηχολήπτης (στα Στούντιο Whitfield, Λονδίνο)
* Ρότζερ Ντιν – ζωγραφική, γραμματοσειρά
* Μάρτιν Ντιν – σχεδιασμός φυλλαδίου

## Παραπομπές


Κατηγορία:Άλμπουμ του 2001
Κατηγορία:Άλμπουμ των Asia